வீர்தாமோத்

வீர்தாமோத் (Birtamod) (நேபாள மொழி:बिर्तामोड), நேபாளம் நாடு, கோசி மாநிலம், ஜாப்பா மாவட்டத்திலுள்ள ஒரு நகராட்சி ஆகும். இது மாவட்டத் தலைமையிடமான பத்திரப்பூர் நகரத்திற்கு வடமேற்கே 16.7 கிலோமீட்டர் தொலைவிலும்: மாநிலத் தலைநகரான விராட்நகருக்கு வடகிழக்கே 94.3 கிலோமீட்டர் தொலைவிலும் உள்ளது.
நேபாளத்தின் கிழக்கு மற்றும் மேற்கு பகுதிகளை இணைக்கும் மகேந்திரா நெடுஞ்சாலை வீர்தாமோத் நகரம் வழியாகச் செல்கிறது. இந்நகரத்திலிருந்து 12 கிலோமீட்டர் தொலைவில் மோச்சிக்கு அருகில் உள்ள சந்திரகதி வானூர்தி நிலையம் உள்ளது.

மக்கள் தொகை பரம்பல்
2021ஆம் ஆண்டின் மக்கள்தொகை கணக்கெடுப்பின்படி 78.24 km² பரப்பளவு கொண்ட வீர்தாமோத் நகராட்சியின் மக்கள் தொகை 1,16,192 ஆகும். அதில் 56,105  (48.3%) ஆண்கள் மற்றும் 60,087 (51.7%) பெண்கள் உள்ளனர். மக்கள் தொகை வளர்ச்சி விகிதம் 3.3% ஆக உயர்ந்துள்ளது.Birtamod Municipality in Nepal Population Census 2021
சமயம்
இதன் மக்கள் தொகையில் இந்து சமயததினர்  83%, மலைவாழ் மக்கள் 6%, பௌத்தர்கள் 4% இசுலாமியர் 4% மற்றும் பிறர் 3% ஆக உள்ளனர்.

ஜாதி & இனக்குழுக்கள்
மலை பிராமணர்கள் 28%, செத்திரிகள் 13%, ராஜ்வம்ச மக்கள் 10%, லிம்பு மக்கள் 6.5%, ராய் மக்கள் 3.9%, முஸ்லீம்கள் 4% மற்றும் பிறர் 35% உள்ளனர்.

மொழிகள் 
ராஜ்வம்சி மொழி 10%, மைதிலி மொழி 6%, லிம்பு மொழி 4% மற்றும் பிற மொழிகளை 22% மக்கள் பேசுகின்றனர்.

தட்ப வெப்பம்
இதன் கோடக்கால அதிகபட்ச வெப்பம் 38 டிகிரி செல்சியசும், குளிர்கால வெப்பம் 2 டிகிரி செல்சியசுமாக உள்ளது. மழைக்காலம் சூன் முதல் செப்டம்பர் வரையாகும்.

இதனையும் காண்க
 நேபாள நகரங்கள்
மேற்கோள்கள்

வெளி இணைப்புகள்

பகுப்பு:நேபாள நகரங்கள்
பகுப்பு:கோசி மாநிலம்